नई दिल्ली: दिल्ली सरकार ने ट्रांसपोर्ट डिपार्टमेंट के तीन अधिकारियों को सस्पेंड कर दिया है। इन अधिकारियों पर ऑटो परमिट जारी करने में धांधली करने का आरोप है।
चीफ मिनिस्टर ने ली बैठक
-आज सुबह आठ बजे सीएम अरविंद केजरीवाल की अध्यक्षता में हुई एक हाई लेवल बैठक में तीनों अधिकारियों को सस्पेंड करने का फैसला लिया गया।
-डिप्टी कमिश्नर एस रॉय बिस्वास, इंस्पेक्टर मनीष पुरी और यूडीसी अनिल यादव को सस्पेंड कर दिया गया।
-मीडिया रिपोर्ट्स के मुताबिक ट्रांसपोर्ट डिपार्टमेंट की तरफ से अब तक जारी किए गए 932 परमिट को कैंसिल कर दिया गया साथ ही परमिट जारी करने के काम पर भी रोक लगा दी गई।
डिप्टी सीएम ने दी जानकारी
-इस मामले की जानकारी आज डिप्टी सीएम मनीष सिसोदिया ने एक के बाद एक कई ट्वीट करके दी।
-उन्होंने उन्होंने लिखा 'ट्रांसपोर्ट डिपार्टमेंट के तीन अधिकारियों को सस्पेंड किया जा रहा है। थ्री व्हीलर्स के लिए नए परमिट जारी करने में करप्शन का मामला।'
मनमाने ढंग से जारी परमिट जारी करने का आरोप
-डिप्टी सीएम ने अपने ट्वीट में लिखा, 'थ्री व्हीलर्स को सिलसिलेवार ढंग से परमिट देने के ट्रांसपोर्ट मिनिस्टर के ऑर्डर को न मानते हुए मनमाने ढंग से परमिट जारी किया गया।'
-उन्होंने लिखा 'ये पाया गया कि कई मामलों में आवेदकों की बजाय डीलर्स को परमिट दिया जा रहा था।'
-डीप्टी सीएम ने कहा कि ये मामला सीबीआई को सौंपा जाएगा और सरकार किसी भी लेवल पर करप्शन सहन नहीं करेगी।
क्या कहा ट्रांसपोर्ट मिनिस्टर ने?
-ट्रांसपोर्ट मिनिस्टर गोपाल राय ने कहा 23 दिसंबर को मुझे ट्रांसपोर्ट डिपार्टमेंट के बुराड़ी अथोरिटी में ऑटो रिक्शा ड्राइवरों को परमिट जारी करने में गड़बड़ियों से जुड़ी कुछ कंपलेंट मिली थीं।
-गोपाल राय के मुताबिक इसके बाद अगले दिन उन्होंने ज्वाइंट कमिश्नर(ट्रांसपोर्ट) और दूसरे अधिकारियों के साथ बैठक की और मामले की जांच का ऑर्डर दे दिया।
बीजपी ने मांगा ट्रांसपोर्ट मिनिस्टर का इस्तीफा
-बीजेपी ने कहा कि तीन अधिकारियों को सस्पेंड करके सरकार सिर्फ लीपापोती कर रही है।
-बीजेपी ने ट्रांयपोर्ट मिनिस्टर गोपाल राय पर घोटाले में शामिल होने का आरोप लगाया।
-दिल्ली बीजेपी अध्यक्ष सतीश उपाध्याय ऑटो परमिट देने में करोड़ो का घोटाले होने का आरोप लगाते हुए ट्रांसपोर्ट मिनिस्टर के इस्तीफे की मांग की।
-बीजेपी सोमवार को दिल्ली सचिवालय के बाहर प्रोटेस्ट करेंगे।
आप सरकार ने किया था दस हजार नए परमिट देने का फैसला
-गौरतलब है कि ऑड-ईवन फॉर्मूले को लागू करने के लिए पब्लिक ट्रांसपोर्ट की समस्या से निबटने के लिए आप सरकार ने 10 हजार नए ऑटो परमिट देने का फैसला किया था।
-दिल्ली सरकार ने 1 जनवरी से 15 जनवरी तक ट्रायल के तौर पर ऑड-ईवन फार्मूला लागू करने का फैसला किया है।
-सरकार ने यह फैसला दिल्ली में बढ़ते प्रदूषण को कंट्रोल करने के लिया है।
hin_Deva hin_Deva hin_Deva bho_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva